Eglė Radvilė

Eglė Radvilė (g. 1985 m. gegužės 21 d. Vilniuje) – Vilniaus miesto savivaldybės administracijos patarėja, inžinerinės informatikos mokslų daktarė , inovacijų ir skaitmeninių technologijų ekspertė, visuomenininkė.

Biografija 
1990–2002 m. lankė klasikinio šokio (baleto) kolektyvą „Liepsnelė“. 1996–2000 m. mokėsi Natalijos Kazakovos kompiuterių mokykloje (NKKM).

2003–2015 m. Vilniaus Gedimino technikos universitete (VILNIUS TECH) mokėsi informacines technologijas. 2012–2017 m. Vilniaus Gedimino technikos universiteto (VILNIUS TECH) Informacinių technologijų ir sistemų centro vadovė. 2015 m. apgynė inžinerinės informatikos mokslų daktaro disertaciją. 

Nuo 19 metų, 2003–2006 m., vykdė UAB Bilietai LT informacinių technologijų vadovės pareigas. 2006–2013 m. 2006–2013 m. UAB BLT Group sistemų vystymo ir valdymo vadovė.

2013-2016 m. Lietuvos universitetų rektorių konferencijos (LURK) informacinių technologijų komiteto pirmininkė. 2014–2016 m. Lietuvos mokslo ir studijų informacijos sistemos (EDINA) valdybos pirmininkė. 2014–2017 m. Lietuvos mokslo ir studijų institucijų kompiuterių tinklo (LITNET) tarybos narė. 2015–2017 m. Lietuvos mokslo ir studijų informacinės infrastruktūros plėtros tarybos narė.

2017–2018 m. „Lietuvos geležinkelių“ informacinių technologijų centro vadovė. Eidama pareigas surengė hibridinės saugos pratybas „Geležinės akies žvilgsnis 9/11“ , koordinavo saugumo pratybas „Hybrid Wind IoT 2018“ . 2017 m. pasaulinės konferencijos „World Rail Festival“ valdybos narė, skaitmeninių ir informacinių technologijų patarėja. 2017 m. Lietuvos Respublikos vyriausybės patariamosios tarybos dėl valstybės informacinių išteklių valdymo tobulinimo vadovė. 2017–2019 m. Registrų centro valdybos narė. 2017–2019 m. Lietuvos radijo ir televizijos centro valdybos narė. Nuo 2018 m. asociacijos Lietuvos IT vadovų klubas (CIO.LT) vadovė  . 2018 m. Vilniaus skaitmeninės strategijos VILNIUS2IN autorė . Nuo 2018 m. Lietuvos viešųjų pirkimų tarnybos informacinės sistemos „SAULĖ“ vadovė .

Nuo 2019 m. Specialiųjų tyrimų tarnybos (STT) įgyvendinamos iniciatyvos „Skaidrumo akademija“  ekspertė. 2018–2021 m. Vilniaus miesto savivaldybės administracijos patarėja (vyriausioji technologijų vadovė). Nuo 2019 m. nevyriausybinės savanoriškos organizacijos – „Gedimino Legionas“ vadovė  . Ši organizacija veikia IT srityje, aiškinasi kibernetinius nusikaltimus, vykdo pasaulio lietuvių kibernetikos mokymus ir prisideda prie pagalbos Ukrainai kare prieš Rusiją. 2020 m. „Gedimino Legionas“ surengė hibridinio karo pratybas.  Nuo 2020 m. tvarios ir pažangios miesto energetikos platformos „Intelligent Energy Lab“ (IEL) įkūrėja ir projekto lyderė  . Nuo 2021 m. UAB „Vilniaus planas“ intelektualių sprendimų ir duomenų valdymo skyriaus vadovė. 

Nuo 2022 m. Lietuvos Respublikos Seimo parlamentinės grupės iniciatyvos „Žaliosios savivaldybės 2030“ ekspertė. Nuo 2022 m. Stambulo miesto savivaldybėje vykdo ekspertės-patarėjos klimato ir inovacijų klausimais pareigas įgyvendinant Lietuvos ir Turkijos bendrą projektą „Green Energy Hub“. 2022 m. rugsėjo 24–25 d. Londono dizaino savaitėje pristatė su organizacija „Gedimino Legionas“ kurtą virtualios realybės instaliaciją, leidžiančią virtualiai apsilankyti Ukrainos karo prieš Rusiją  nusiaubtoje Bučoje .

2019-2021 m. Harvardo universiteto Kenedžio mokykloje mokėsi skaitmeninės transformacijos politiką.

Asmeninis gyvenimas ir laisvalaikis 
Turi du vaikus – Faustą ir Kiprą. Laisvalaikiu nardo, šaudo pistoletais ir ilgavamzdžiais ginklais, jodinėja, lenktyniauja motociklais ir keturračiais, žvejoja ir ūkininkauja. Daug laiko skiria mentorystei.

Apdovanojimai 
2021 m. Bloomberg Cities Network nominuota TOP13 pasaulio moterų, veikiančių viešajame sektoriuje .

2021 m. Bloomberg Cities Network nominuota savaitės inovatore .

2021 m. Europos inovacijų sostinės apdovanojimuose Eglės Radvilės kurti projektai pelnė Vilniaus miesto savivaldybei 3-čią vietą.

2021 m. Lietuvos Respublikos prezidento padėkos laiškas už inovacijas skaidrumo srityje. 

2021 m. Eglės Radvilės sukurta ir valdoma tvarios ir pažangios miesto energetikos platforma „Intelligent Energy Lab“ (IEL) laimėjo pirmąją vietą įtakos kategorijoje tarp viešojo sektoriaus institucijų Baltijos regione.

2022 m. Ukrainos ginkluotųjų pajėgų apdovanojimas už pagalbą Ukrainai teikiant humanitarinę ir technologinę paramą.

2022 m. Nacionalinis lygybės ir įvairovės apdovanojimas.

Šaltiniai 

Lietuvos informatikai